Blessing Onuh
Blessing Onyeche Onuh (an haife ta a ranar 30 ga watan Yuni shekara ta alif ɗari tara da saba'in da shida1976A.C) 'yar siyasan Nijeriya ce daga Jihar Benue. Tana wakiltar Mazabar Tarayya ta Otukpo/Ohimini a Majalisar Wakilai. Ta kasance diya ga tsohon shugaban majalisar dattawan Najeriya David Mark.

Kuruciya da Ilimi 
An haifi Blessing Onyeche Onuh a ranar 30 ga watan Yunin, 1976 a Otukpo, Jihar Benue ga iyalin David Mark na Akpegedde-Otukpo. A cikin 1988, ta sami takardar shedar kammala makarantar farko daga makarantar firamaren St. Andrew, Otukpo. Sannan ta halarci Kwalejin 'Yan Mata ta Gwamnatin Tarayya da ke Gboko kuma ta kammala a shekarar 1995. Sannan kuma, ta samu gurbin karatu a fannin ilimin zamantakewar dan adam a Jami'ar Abuja a shekarar 1995 kuma ta kammala da digirin ta na farko a shekarar 1999. A yanzu haka tana karatun digirinta na uku a fannin nazarin jinsi a jami’ar Abuja.

Ayyuka 
Bayan kammala digiri daga Jami'a, Blessing Onuh ta zarce bautar kasa na shekara guda inda ta yi aiki a Sashen Noma na Babban Bankin Najeriya a Jos, Jihar Filato, daga 2000 zuwa 2001. A shekarar 2005, an nada ta Mataimakiya na musamman ga karamin ministan ilimi. Daga baya an nada ta a matsayin mataimakiya ta musamman ga Minista na tsakanin Gwamnatoci, Kananan Hukumomi da Ayyuka na Musamman. Yayin da take wannan mukamin, ta yi aiki a matsayin Shugabar riko, Kwamitin Babban Birnin Tarayya kan Rahama da yafiya.   

Sannan aka naɗa ta sakatariyar walwala da jin daɗi na Babban Birnin Tarayya. A shekarar 2018, ta yi takarar dan majalisar wakilai na mazabar Otukpo/Ohimini a karkashin jam'iyyar People's Democratic Party a jihar Benue amma ta rasa zaben a zaben share fage ga kawun ta Johnson Ahubi. Ta bar jam’iyyar ta koma jam'iyyar APGA. Daga nan ta yi takara da APGA  sannan ta zama mamba a majalisar wakilai mai wakiltar mazabar tarayya ta Otukpo/Ohimini.A cikin watan Febrerun 2021, Onuh ta koma jam'iyyar APC, bayan ta hangi matsaloli a jagorancin jam'iyyar APGA.

Rayuwar Kai 
Blessing ta auri Dakta Innocent Onuh, wani likita ne daga Obotu-Ugboju, karamar Hukumar Otukpo a shekarar 1999. Ubangiji ya albarkaci auren da kyawawan yara guda uku.

Manazarta 

Mata
Ƴan Najeriya
Rayayyun mutane